section_heading: Životopis
paragraph_text: Rođen je u Londonu u glumačkoj obitelji, budući da su mu oboje roditelja bili glumačke profesije. Roditelji su mu Timothy Carlton (rođen kao Timothy Carlton Congdon Cumberbatch) i Wanda Ventham. Školovao se u školi Brambletye u West Sussexu i u školi Harrow. Tijekom školovanja glumio je u kazališnim predstavama. Po završetku srednjoškolskog obrazovanja uzeo je godinu pauze te je otišao u Indiju gdje je podučavao tibetanske budističke redovnike engleski jezik. Po povratku u Ujedinjeno Kraljevstvo studirao je dramu na Sveučilištu u Manchesteru i stekao diplomu iz klasične glume na Londonskoj akademiji glazbene i dramske umjetnosti.